ซีเนส

องค์การอวกาศฝรั่งเศส หรือ ซีเนส (ฝรั่งเศส: Centre national d’études spatiales; CNES, แปลตรงตัว 'ศูนย์แห่งชาติเพื่อการศึกษาด้านอวกาศ') เป็นองค์การอวกาศแห่งชาติของประเทศฝรั่งเศส โดยมีสำนักงานใหญ่ตั้งอยู่ในใจกลางกรุงปารีส และอยู่ภายใต้การกำกับดูแลของกระทรวงกลาโหม กระทรวงเศรษฐกิจและการคลัง และกระทรวงอุดมศึกษา การวิจัย และนวัตกรรมของฝรั่งเศส ซีเนสดำเนินงานจากศูนย์อวกาศตูลูส (Centre Spatial de Toulouse) และศูนย์อวกาศเกียนา (Centre Spatial Guyanais) ประธานคนปัจจุบันคือ ฟร็องซัว ฌัก (François Jacq) ซีเนสเป็นสมาชิกของสถาบันอวกาศ การประยุกต์ใช้ และเทคโนโลยี (Institut au service du spatial, de ses applications et technologies; ISSAT) และเป็นองค์การอวกาศระดับชาติที่มีขนาดใหญ่ที่สุดในยุโรปในประเภทเดียวกัน ซีเนสก่อตั้งขึ้นในปี ค.ศ. 1961 ภายใต้การดำรงตำแหน่งประธานาธิบดีของชาร์ล เดอ โกล โดยเป็นองค์การอวกาศที่เก่าแก่เป็นอันดับ 3 ของโลก รองจากโครงการอวกาศโซเวียต (รัสเซีย) และนาซา (สหรัฐอเมริกา) และเคยรับผิดชอบการฝึกอบรมนักบินอวกาศชาวฝรั่งเศส จนกระทั่งนักบินอวกาศขององค์การที่ยังปฏิบัติหน้าที่อยู่ชุดสุดท้ายได้ย้ายไปสังกัดองค์การอวกาศยุโรปในปี ค.ศ. 2001 อ้างอิง